Meisie byt slang terugDie meisie in die hospitaal (Foto: Newsflash via Mirror) ŉ Tweejarige meisie van Kantar in Turkye is op 10 Augustus deur ŉ slang, van sowat 50 cm lank, aangeval. Die reptiel het die meisie se lip gebyt, maar die dapper peuter het besluit om terug te byt. Volgens mediaberigte het die voorval in die gesin se erf plaasgevind. Sy het met die slang gespeel toe dit haar skielik aangeval het. Die meisie het uitgeroep en die slang teruggebyt. Mehmet Ercan, die meisie se pa, was by die werk toe die voorval gebeur het. Sy bure het hom in kennis gestel. “Ons bure het gesê die slang was in haar hand. Sy het daarmee gespeel en toe het die slang haar gebyt. Sy het uit reaksie die slang teruggebyt.” Die gesin het na buite gehardloop waar die slang nog lewend in die meisie se mond gehang het. Volgens nuusberigte het die slang later dieselfde dag gevrek. Die meisie is na ŉ kinderhospitaal geneem vir behandeling, maar het slegs geringe beserings opgedoen. Sy is vir 24 uur onder waarneming geplaas. Dit is nie bekend watter tipe slang haar aangeval het nie. Bron: Mirror, The Sun, Express, Shiksha News